मेडिकल कॉलेज के साथ जिला अस्पताल का भी होगा विस्तार
भास्कर संवाददाता | भीलवाड़ा
सांगानेरमें बनने वाले मेडिकल कॉलेज के साथ ही जिला अस्पताल का भी विस्तार किया जाएगा। अभी जिला अस्पताल में 425 बैड हैं जिन्हें बढ़ाकर 500 किया जाएगा। कई तरह की नई जांचें भी अस्पताल में शुरू की जाएंगी ताकि बार-बार मेडिकल कॉलेज तक नहीं जाना पड़े। सांगानेर में बनने वाले मेडिकल कॉलेज में छात्र पढ़ाई करेंगे। वहां रिसर्च सेंटर और गंभीर बीमारियों की जांचों के लिए अत्याधुनिक लैब बनाई जाएगी। जिला अस्पताल में भर्ती मरीजों की बड़ी बीमारी से संबंधित जांचें होंगी और रिसर्च सेंटर में बीमारी के संबंध के साथ-साथ नए रिसर्च भी होंगे। मेडिकल कॉलेज में कोई अस्पताल नहीं होगा।
मेडिकल कॉलेज में पढ़ाने वाले डॉक्टर ही इलाज करेंगे
मेडिकलकॉलेज में पढ़ाने वाले डॉक्टर ही जिला अस्पताल में इलाज करेंगे। कॉलेज में पढ़ने वाले रेजीडेंट डॉक्टर जिला अस्पताल के वार्ड में प्रेक्टिकल करने के साथ-साथ वहां पर सेवाएं भी देंगे। इससे जिला अस्पताल में डॉक्टर्स की कमी भी दूर हो जाएगी।
दो तरह से होगा जिला अस्पताल का विस्तार
मेडिकलकॉलेज के लिए दो तरह से जिला अस्पताल का विस्तार किया जाएगा। पहला, 500 बैड करने के लिए निर्माण एरिया बढ़ाया जाएगा और दूसरा कई तरह की जांचें यहां पर शुरू करने के लिए उनके लिए भी अलग-अलग लैब उपकरण लगाए जाएंगे। जिला अस्पताल में होने वाले विस्तार की जानकारी भी डीपीआर में शामिल की जा रही है।
awa_Deva bho_Deva hin_Deva hin_Deva hin_Deva awa_Deva hin_Deva